रूंधे गले और सूजी आंखें ले कर बैंकों के सामने पिछले दस दिनों से कतार में खड़े हज़ारों-लाखों लोगों को देखने के बाद भी जिन्हें सब-कुछ सामान्य चलता लग रहा है, उन्हें नमन! कहते हैं कि प्रभु जिसे दारुण दुःख देना चाहते हैं, उसकी मति पहले ही हर लेते हैं। जब किसी शासक की बुद्धि पर राहु बैठ जाए तो उसे सच दिखाई देना बंद हो जाता है। उसे वही दिखाई देता है, जो वह देखना चाहता है और आसपास की चौकड़ी उसे वही दिखाती है, जिसे देख कर सुल्तान का रोम-रोम पुलकित हो।